open-index/open-wikipedia-markdown huggingface dataset:
Εργομητρίνη

μικρογραφία|Χημική δομή της εργονοβίνης
H **εργομητρίνη**, επίσης γνωστή ως **εργονοβίνη**, είναι ένα φάρμακο που χρησιμοποιείται για να προκαλέσει συσπάσεις της μήτρας για τη θεραπεία της κολπικής αιμορραγίας μετά τον τοκετό. Μπορεί να χορηγηθεί είτε από το στόμα, είτε με ενδομυική ή ενδοφλέβια ένεση. Αρχίζει να δρα εντός περίπου 15 λεπτών όταν λαμβάνεται από το στόμα, ενώ έχει ταχύτερη επίδραση όταν χρησιμοποιείται σε ενέσιμη μορφή. Η επίδραση διαρκεί από 45 εως 180 λεπτά.

Συχνές παρενέργειες περιλαμβάνουν την υψηλή αρτηριακή πίεση, έμετο, επιληπτικές κρίσεις, κεφαλαλγία, και χαμηλή αρτηριακή πίεση. Αρχικά παρασκευαζόταν από τον μύκητα ερυσιβώδη όλυρα, όμως μπορεί επίσης να παραχθεί συνθετικά από λυσεργικό οξύ. Λόγω του ότι είναι δυνατόν να παρασκευαστεί Διαιθυλαμίδιο του λυσεργικού οξέος (LSD) από εργομητρίνη, το φάρμακο είναι ελεγχόμενο.

Η εργομητρίνη εφευρέθηκε το 1932. Βρίσκεται στον Κατάλογο Βασικών Φαρμάκων του Παγκόσμιου Οργανισμού Υγείας, με τα πιο αποτελεσματικά και ασφαλή φάρμακα που απαιτούνται σε ένα σύστημα υγείας. Το κόστος χονδρικής στον αναπτυσσόμενο κόσμο είναι μεταξύ 0,12 και 0,41 USD για μια ενέσιμη δόση και 0,01 USD για ένα χάπι το 2014. Στις Ηνωμένες Πολιτείες κοστίζει περίπου 1,75 USD ανά δόση.

## Παραπομπές


Κατηγορία:Φάρμακα
Κατηγορία:Τοκετός
Κατηγορία:Βασικά Φάρμακα του Παγκόσμιου Οργανισμού Υγείας
Κατηγορία:Αλκαλοειδή
Κατηγορία:Ινδόλια
Κατηγορία:Αμίνες
Ρου

Το **ρου** είναι μαγειρεμένο μείγμα λιπαρής ουσίας και αλευριού το οποίο χρησιμοποιείται κυρίως για το δέσιμο σαλτσών και σούπας. Παρασκευάζεται βάζοντας τη λιπαρή ουσία να ζεσταθεί και στη συνέχεια προσθέτοντας ίση ποσότητα αλευριού. Περίπου 120 γραμμάρια ρου χρησιμοποιούνται για να δέσουν 1 λίτρο υγρού.

## Είδη και χρήσεις
μικρογραφία|Λευκό ρου
Το λευκό ρου το οποίο χρησιμοποιείται κυρίως για ανοιχτόχρωμες σάλτσες και σούπες. Χρειάζεται περίπου 3 λεπτά ψήσιμο και το χαρακτηριστικό του είναι ότι μυρίζει σαν ζύμη.

Το ξανθό ρου το οποίο χρησιμοποιείται για σάλτσες και σούπες παρόμοιου χρωματισμού. Χρειάζεται περίπου 6 έως 7 λεπτά ψήσιμο και το χαρακτηριστικό του είναι ότι το άρωμά του θυμίζει καβουρδισμένους ξηρούς καρπούς.

Το σκούρο ρου το οποίο χρησιμοποιείται κυρίως για σκουρόχρωμες σάλτσες. Χρειάζεται περίπου 11 έως 14 λεπτά ψήσιμο και η ικανότητα σταθεροποίησης του, είναι 30% λιγότερο ισχυρή από την αντίστοιχη του λευκού ρου.

## Παραπομπές

Κατηγορία:Μαγειρική
Κέολβαλντ του Ουέσσεξ

Ο **Κέολβαλντ του Ουέσσεξ** ήταν μέλος του Οίκου του Ουέσσεξ και ανήκε στην ευθεία γενεαλογική γραμμή από τον Κέρντικ μέχρι τον Εγβέρτο του Ουέσσεξ. Ο Κέολβαλντ ήταν μοναδικός γιος και παιδί του Κάθγουλφ του Ουέσσεξ και της Γκουίνχαφαρ της Νταμνονίας, δεν είναι γνωστή η ημερομηνία της γέννησης και του θανάτου του, δεν έγινε ποτέ βασιλιάς και δεν υπάρχουν καθόλου πληροφορίες για τον ίδιο. Πληροφορίες αναφέρουν σαν σύζυγο του την Φάφερταχ (620 - 644) κόρη του πρίγκιπα Φινγκουίν του Μαμχάν (603 - 644), γιος του ήταν ο Κένρεντ του Ουέσσεξ, εγγονοί του ο Ίνε του Ουέσσεξ και ο Ίνγκιλντ προ-προπάππους του Εγβέρτου του Ουέσσεξ.

## Παραπομπές


## Πηγές
*Kirby, D.P. (1992). The Earliest English Kings. London: Routledge. 
*Yorke, Barbara (1990). Kings and Kingdoms of Early Anglo-Saxon England. London: Seaby.

## Εξωτερικοί σύνδεσμοι
* Κέοβαλντ του Ουέσσεξ 

Κατηγορία:Οίκος του Ουέσσεξ
Μπρούκ Έντουαρντς

Ο **Μπρούκ Έντουαρντς** (*[[λατινικό αλφάβητο]] : Brooke Edwards*), ήταν Βρετανός πρωταθλητής της αντισφαίρισης που κατοικούσε αλλά και εκπροσωπούσε σε διεθνής τουρνουά την Βρετανική Ινδία.

Ήταν νικητής στο διπλό του Ινδικού πρωταθλήματος που έγινε στο Αλαχαμπάντ το 1932. Στο Πρωτάθλημα αντισφαίρισης Ανατολικής Μεσογείου ήταν φιναλίστ στο διπλό αντρών με συμπαίκτη τον Τζίμυ Μεχτά. 

Πριν την δημιουργία της Ινδικής εθνικής ομάδας του κυπέλλου Ντέιβις το 1938 έπαιξε στην ανεπίσημη εθνική που προ υπήρχε σε πολλούς αγώνες μαζί με τους καλύτερους παίκτης στην Ινδία της εποχής.

## Παραπομπές


Κατηγορία:Ινδοί αθλητές της αντισφαίρισης
Κατηγορία:Βρετανοί αθλητές της αντισφαίρισης
Το ανθρώπινο στίγμα

***Το ανθρώπινο στίγμα*** (*The Human Stain*) είναι μυθιστόρημα του αμερικανού συγγραφέα Φίλιπ Ροθ που κυκλοφόρησε στις Ηνωμένες Πολιτείες το Μάιο του 2000. Το έργο έχει μεταφραστεί σε πολλές γλώσσες, μεταξύ των οποίων και στα ελληνικά.

## Περίληψη

Ο Κόλμαν Σιλκ, ένας ηλικιωμένος άνδρας, συναντά τον Νέιθαν Ζούκερμαν και τον καλεί να τον βοηθήσει να γράψει την ιστορία του. Η σύζυγός του μόλις πέθανε, πιθανώς λόγω της αδικίας που διαπράχθηκε εναντίον του συζύγου, ο οποίος τότε ήταν κοσμήτορας του (φανταστικού) *Πανεπιστημίου Αθήνα*, αλλά και καθηγητής κλασικής λογοτεχνίας και αναγκάστηκε να πάρει αιφνιδιαστικά πρόωρη συνταξιοδότηση λόγω των κατηγοριών για ρατσισμό. Μετά από μια ανταλλαγή ιδεών, οι δύο άνδρες αποκηρύσσουν αυτό το έργο, αλλά δημιουργείται φιλία μεταξύ τους. Τότε, οι συνθήκες της ζωής του ΚΣιλκ απομακρύνουν αυτούς τους δύο χαρακτήρες.

Η ιστορία που λέει στον Ζούκερμαν για τη ζωή του Κόλμαν, ανακατεύει την επιστροφή στο παρελθόν για τη δική του ζωή και αυτή των άλλων πρωταγωνιστών, αποκαλύπτοντας το μυστικό για το οποίο ο Κόλμαν αρνήθηκε να υπερασπιστεί τον εαυτό του ενάντια στην άδικη κατηγορία.https://www.lifo.gr/culture/vivlio/anthropino-stigma-toy-filip-roth-mia-sarotiki-grothia-stin-ameriki-tis-ypokrisias

## Βραβεία και διακρίσεις
* Βραβείο PEN/Faulkner, 2001
* WH Smith lογοτεχνικό Βραβείο, 2001
* "Prix Médicis étranger", 2002

## Ταινίες
* "Human Stain" , 2003, με τους Άντονι Χόπκινς και Νικόλ Κίντμαν

Α
Κατηγορία:Μυθιστορήματα του 2000
Οίκος του Λιμβούργου

Ο **Οίκος του Λιμβούργου** (γερμ. *Limburg*) είναι μια ευγενής οικογένεια της Λωρραίνης (Λοθαριγγίας). Γενάρχης του Οίκου είναι ο Βάλεραν Α΄, κόμης του Λίμπουργκ και του Αρλόν (απεβ. 1082), μάλλον σύζυγος της Αδέλας, κόρης του Θεοδωρίχου Α΄, δούκα της Άνω Λωρραίνης του Οίκου Αρντέν-Μπαρ.

## Ιστορία του Οίκου
Το 1218 ο 6ος απόγονος του Βάλεραν Α΄, Ερρίκος Ε΄ νυμφεύθηκε την Ερμεσίνδη του Νεβέρ, κόμισσα του Λουξεμβούργου, οπότε η κομητεία πέρασε στον Οίκο του. Είναι ο ιδρυτής νεότερου κλάδου του Οίκου του Λουξεμβούργου, που τέσσερα μέλη του έγιναν βασιλείς της Βοημίας και της Γερμανίας. Ο μεγαλύτερος αδελφός του Ερρίκος Δ΄, δούκας του Λίμπουργκ νυμφεύτηκε την Ίρμγκαρτ, κόμισσα του Μπεργκ. Είχε δύο γιους: τον Βάλεραν Δ΄, δούκα του Λουξεμβούργου, που είχε μόνο μία κόρη, η οποία τον διαδέχθηκε και τον Αδόλφο Ζ΄, κόμη του Μπεργκ. Ο εγγονός του τελευταίου Αδόλφος Θ΄, κόμης του Μπεργκ ήταν το τελευταίο άρρεν μέλος του Οίκου. 

Το 1288 ο Ιωάννης Α΄, δούκας της Βραβάντης, κατέλαβε το δουκάτο του Λίμπουργκ, το οποίο έμεινε στον Οίκο του.

## Γενεαλογία του Οίκου του Λίμπουργκ

 

## Παραπομπές


## Πηγές
* Maison de Limbourg-Arlon
* Οίκος του Αρντέν
* Οίκος του Λουξεμβούργου

Λιμπουργκ
Ντάνιελ Έλσμπεργκ

Ο **Ντάνιελ Έλσμπεργκ** (Daniel Ellsberg, 7 Απριλίου 1931 - 16 Ιουνίου 2023) ήταν Αμερικανός ακτιβιστής και πρώην στρατιωτικός αναλυτής. Ο Έλσμπεργκ έγινε παγκόσμια γνωστός το 1971 όταν, ενώ ήταν υπάλληλος της RAND Corporation, προκάλεσε μεγάλη πολιτική αναταραχή με την αποκάλυψη στην εφημερίδα «The New York Times» αλλά και σε άλλα έντυπα, των απόρρητων εγγράφων του Πενταγώνου («Pentagon Papers») που αφορούσαν μελέτες και σχεδιασμούς σχετικά με τον πόλεμο στο Βιετνάμ.

Ο Έλσμπεργκ κατηγορήθηκε βάσει της Πράξης Ομοσπονδιακού Νόμου των ΗΠΑ (1917) ενώ του απαγγέλθηκαν επιπλέον κατηγορίες για κλοπή και συνωμοσία, οι οποίες επέσυραν μια συνολική, μέγιστη ποινή καθείρξεως 115 ετών. Ωστόσο, λόγω σοβαρών κυβερνητικών παραβάσεων στη συγκέντρωση των στοιχείων του κατηγορητηρίου, αλλά και της υπεράσπισής του την οποία ανέλαβαν ο καθηγητής της Νομικής Σχολής του Πανεπιστημίου Harvard Charles Nesson και ο συνήγορος Leonard Boudin, ο δικαστής William Matthew Byrne Jr. απάλλαξε τον Έλσμπεργκ από κάθε κατηγορία, με απόφαση που ανακοινώθηκε στις 11 Μαΐου του ίδιου έτους. Πολλά χρονιά μετά (2006), ο Ellsberg τιμήθηκε με το βραβείο «Right Livelihood». Είναι επίσης γνωστός για τη δημιουργία ενός σημαντικού παραδείγματος της λεγόμενης «θεωρίας της απόφασης»(«Elsberg Paradox») και ακόμη, για το γεγονός ότι έχει εγείρει φωνή υποστήριξης για τους «Wikileaks», Chelsea Manning και Edward Snowden. Η ιστορία του έχει δραματοποιηθεί με την παραγωγή σχετικού ντοκιμαντέρ.

Πέθανε στο σπίτι του στην Καλιφόρνια την 16η Ιουνίου 2023, λίγους μήνες αφού διαγνώστηκε με καρκίνο στο πάγκρεας.

## Παραπομπές


## Εξωτερικοί σύνδεσμοι
* 

Αμερικανοί ακτιβιστέ
Κατηγορία:Αμερικανοί πληροφοριοδότες
Οίκος των Ασκάνια

Ο **Οίκος των Ασκάνια**, γερμ. Haus der Ascania είναι μία οικογένεια κομήτων (μετέπειτα πριγκίπων) του **Άνχαλτ**, περιοχής της μέσης Σαξονίας. Το όνομα του Οίκου οφείλεται στο κάστρο *Ασκάνια*, κοντά στο τωρινό Άσερσλεμπεν, έδρα του κόμη του Ασκάνια. Μέλη του έγιναν δούκες της Σαξονίας· η κόρη του Χριστιανού-Αυγούστου πρίγκιπα του Άνχαλτ-Τσέρμπστ, η Αικατερίνη Β΄ παντρεύτηκε τον Πέτρο Γ΄ αυτοκράτορα της Ρωσίας (1762) και τον διαδέχθηκε (1762-96). Μέλος του Οίκου είναι και η Αδελαΐδα του Άνχαλτ-Μπέρνμπουργκ-Σάουμπουργκ-Χόυμ, μητέρα της Αμαλίας της Ελλάδας.

## Ιστορία του Οίκου
Πρώτος αναφέρεται ο Έζικο κόμης του Μπάλενστετ σε έγγραφο του 1036. Η μητέρα του Χίντα ήταν κόρη του Όντο Α΄ μαρκίωνα της Ανατολικής Σαξονίας, όπου ο Οίκος απέκτησε εκτάσεις. Ο εγγονός του Όθων κόμης του Μπάλενστετ νυμφεύτηκε την Εϊλίκα των Μπίλουνκ, κόρη του Μάγκνους δούκα της Σαξονίας και κληρονόμησε το ήμισυ της Σαξονίας. Ο γιος τους Αλβέρτος η *άρκτος* έγινε δούκας της Σαξονίας και μετά μάργραβος του Βρανδεμβούργο. Ο ίδιος και οι απόγονοί του εκχριστιάνισαν και εκγερμάνισαν το Βρανδεμβούργο, που ήταν στα όρια με τους Σλάβους· γι' αυτό η περιοχή χαρακτηρίστηκε μαρκιωνία (συνοριακή).

Οι εγγονοί του Όθων και Ιωάννης ίδρυσαν το Κελν και το Βερολίνο, που αργότερα ενώθηκαν· ο θυρεός του νέου Βερολίνου έγινε εκείνος του Οίκου. Το 1180 ο Οίκος, μετά από τους Γουέλφους, επέστρεψε στο δουκάτο της Σαξονίας, που είχε περιοριστεί στην Ανατολική Σαξονία. Το 1218 το πριγκιπάτο του Άνχαλτ αποσπάστηκε από τη Σαξονία, η οποία διαιρέθηκε σε Σαξονία-Βίττενμπερκ και Σαξονία-Λάουενμπουργκ. Σε αυτά τα δύο τμήματα κυβέρνησαν μέλη του Οίκου, ώσπου εξαλείφθηκαν το 1422 και το 1689 αντίστοιχα. To πριγκιπάτο διαιρέθηκε σε κλάδους: Μπάλενστετ (δυτικά), Μπέρνμπουργκ (κεντρικά), Κέτεν (νότια), Ντεσάου (νοτιοανατολικά) και Τσέρμπστ (βορειοδυτικά). Το 1918 καταργήθηκαν οι ηγεμονίες της Γερμανίας.

## Γενεαλογία του Οίκου των Ασκάνια

## Κλάδος Ασκάνια-Βρανδεμβούργου

## Κλάδος Ασκάνια-Σαξονίας

## Πηγές
* Askanien, Meyers Konversationslexikon, 1888
* Trillmich, Werner, Kaiser Konrad II. und seine Zeit, Bonn, 1991

## Εξωτερικοί σύνδεσμοι
* Ducal Family of Anhalt (House of Ascania)  - official website
* European Heraldry page
*  (first page of a series)
* Stirnet: Brandenburg1  (genealogy of the Houses of Ascania and Brandenburg, including the most likely ancestry of the 11th-century House of Ascania)
* Stirnet: Ascania1  (an alternate possible ancestry of the 11th-century House of Ascania)


Ασκανια
Κατάλογος Τοπικών Κοινοτήτων Δήμου Ερυμάνθου ανά πληθυσμό

[thumb|right|250px|Ο [Δήμος Ερυμάνθου της Αχαΐας στην Περιφέρεια Δυτικής Ελλάδας.]]
Ακολουθεί αναλυτικός κατάλογος των Τοπικών Κοινοτήτων του Δήμου Ερυμάνθου βάσει του μόνιμου πληθυσμού τους, σύμφωνα με την εθνική απογραφή του 2011 που πραγματοποιήθηκε από την Ελληνική Στατιστική Αρχή (ΕΛ.ΣΤΑΤ.).

Ο εν λόγω Δήμος εκτείνεται στο βόρειο τμήμα της Πελοποννήσου, αποτελώντας έναν από τους δήμους της Αχαΐας και της Περιφέρειας Δυτικής Ελλάδας. Συστάθηκε με το Πρόγραμμα «Καλλικράτης» (ΦΕΚ 87Α - 07/06/2010) και προήλθε από την συνένωση των προϋπαρχόντων «Καποδιστριακών» δήμων Τριταίας και Φαρρών και των κοινοτήτων Καλεντζίου και Λεοντίου. Η έκταση του Δήμου Ερυμάνθου είναι 582,93 τ.χλμ. και ο πληθυσμός ανέρχεται σε 8.877 κάτοικους σύμφωνα με την απογραφή του 2011. Έδρα του δήμου είναι η Χαλανδρίτσα.

## Παραπομπές και υποσημειώσεις


## Πηγές
* Αποτελέσματα της Απογραφής Πληθυσμού-Κατοικιών 2011 που αφορούν στο Μόνιμο Πληθυσμό της Χώρας, *Εφημερίδα της Κυβερνήσεως της Ελληνικής Δημοκρατίας*, τχ. 2ο, φ. 3465 (28 Δεκεμβρίου 2012).
* Απογραφή Πληθυσμού Κατοίκων 2011 , ΕΛ.ΣΤΑΤ. Ανακτήθηκε: 07/12/2017.

Κατηγορία:Κατάλογοι που αφορούν την Ελλάδα
ANT1 NEXT

Ο **ΑΝΤ1 NEXT** ήταν ελληνική διαδικτυακή συνδρομητική υπηρεσία βίντεο συνεχούς ροής κατ' απαίτηση του Ομίλου Antenna με αποκλειστικό περιεχόμενο σε υψηλή ανάλυση και χωρίς διαφημίσεις. Λειτουργούσε από το 2016 ενώ το καλοκαίρι του 2021 ενσωματώθηκε στην κύρια ιστοσελίδα του ομότιτλου καναλιού μετατρέποντάς την σε over-the-top υπηρεσία.

## Περιεχόμενο
Η υπηρεσία περιελάμβανε επεισόδια δημοφιλών σειρών και εκπομπών της τηλεόρασης του ΑΝΤ1.

## Πρόσβαση και χρήση
Οι συνδρομητές στην Ελλάδα από όπου ήταν διαθέσιμη η υπηρεσία μπορούσαν να αποκτήσουν πρόσβαση σε αυτήν μέσω οποιουδήποτε παρόχου υπηρεσιών διαδικτύου σε υπολογιστές και laptop, μέσω της εφαρμογής για συσκευές iOS και Android σε tablet και κινητά τηλέφωνα smartphone και μέσω της πλατφόρμας του Vodafone TV.

## Βραβεύσεις
Η υπηρεσία έχει βραβευθεί το 2016.

## Παραπομπές


## Πηγές
**[https://web.archive.org/web/20170518021820/http://www.antenna-group.com/about-us/news/2017/28-03-2017.aspx Επίσημη ιστοσελίδα του ομίλου ΑΝΤ1]*
**[https://www.advertising.gr/media/tv-radio/epistrefei-ananeomenos-o-ant1-next/ Άρθρο του διαδικτυακού τόπου advertising.gr]*

## Εξωτερικοί σύνδεσμοι
*Πρώην επίσημη ιστοσελίδα της συνδρομητικής πλατφόρμας ANT1 NEXT

Κατηγορία:Όμιλος ΑΝΤ1
Κατηγορία:Συνδρομητικές πλατφόρμες της Ελλάδας
Κατηγορία:Τηλεοπτικά κανάλια και σταθμοί οι οποίοι ιδρύθηκαν το 2016
Στάδιο Ελληνισμός Ακακίου

Το **Στάδιο Ελληνισμός Ακακίου** βρίσκεται στον κύριο δρόμο Λευκωσίας-Τροόδους στο χωριό Ακάκι, προς την έξοδο του χωριού με κατεύθυνση το Τροόδος, στην δεξιά πλευρά της γέφυρας που διασχίζει τον ποταμό Σερράχη. Το Στάδιο Ελληνισμός Ακακίου φιλοξενεί τα παιχνίδια της ομώνυμης ομάδας του Ελληνισμού Ακακίου και είναι εγκεκριμένο από την Κ.Ο.Π.. Οι διαστάσεις του αγωνιστικού χώρου είναι 120 μέτρα σε μήκος και 65 στο πλάτος κάτι που το καθιστά ένα από τα μεγαλύτερα γήπεδα στην Κύπρο.

Ελληνισμός
Ότο Πρέμινγκερ

Ο **Ότο Πρέμινγκερ** (Γερμανικά: Otto Preminger), (5 Δεκεμβρίου 1905 - 23 Απριλίου 1986), επίσης αναφερόμενος ως **Ότο Πρέμιντζερ**, όπως ήταν γνωστός στις ΗΠΑ, ήταν Αμερικανός σκηνοθέτης, ηθοποιός και παραγωγός με καταγωγή από την Αυστροουγγαρία.

Σκηνοθέτησε περισσότερες από 35 ταινίες μεγάλου μήκους σε μια καριέρα πέντε δεκαετιών αφότου εγκατέλειψε το θέατρο. Πρώτα κέρδισε την προσοχή του κοινού με φιλμ νουάρ μυστηρίου όπως το *[[Λάουρα (ταινία 1944)|Λάουρα]]* (1944) και *[[Άγγελοι στο βούρκο]]* (1945), ενώ στις δεκαετίες του 1950 και του 1960, σκηνοθέτησε διασκευές δημοφιλών μυθιστορημάτων και θεατρικών έργων υψηλού επιπέδου.

Αρκετές από αυτές τις μεταγενέστερες ταινίες ξεπέρασαν τα όρια της λογοκρισίας αντιμετωπίζοντας θέματα που τότε ήταν ταμπού στο Χόλυγουντ, όπως ο εθισμός στα ναρκωτικά (*[[Ο άνθρωπος με το χρυσό χέρι]]* ,1955), ο βιασμός (*[[Ανατομία ενός εγκλήματος (ταινία, 1959)|Ανατομία ενός Εγκλήματος]]*, 1959) και η ομοφυλοφιλία (Advise & Consent, 1962). Ήταν δύο φορές υποψήφιος για το Όσκαρ Καλύτερης Σκηνοθεσίας.

## Βιογραφία
Γεννήθηκε το 1905 στην τότε Αυστροουγγαρία σε εβραϊκή οικογένεια. Το 1935 μετανάστευσε στις ΗΠΑ, για να δουλέψει στο Μπρόντγουεϊ και το 1943 έγινε Αμερικανός πολίτης.

Ανάμεσα στις πιο γνωστές ταινίες του συγκαταλέγονται οι: *[[Λάουρα (ταινία, 1944)|Λάουρα]] (Laura, 1944)*, *[[Ο άνθρωπος με το χρυσό χέρι]] (The Man With the Golden Arm, 1955)*, *[[Ανατομία ενός εγκλήματος (ταινία, 1959)|Ανατομία ενός εγκλήματος]] (Anatomy of a Murder, 1959)*, *Έξοδος (Exodus, 1960)* και *Θύελλα στην Ουάσινγκτον (Advise & Consent, 1962)*.

Ο Πρέμινγκερ προτάθηκε τρεις φορές για Όσκαρ (1945,1960, 1964), τρεις φορές για Χρυσή Σφαίρα και μία φορά για BAFTA. Επίσης, βραβεύθηκε με τη Χάλκινη Άρκτο στο φεστιβάλ του Βερολίνου για την ταινία Carmen Jones.

Απεβίωσε το 1986 στη Νέα Υόρκη από καρκίνο.

## Φιλμογραφία

## Παραπομπές


## Εξωτερικοί σύνδεσμοι
* 

Κατηγορία:Αμερικανοί σκηνοθέτες
Κατηγορία:Αμερικανοί ηθοποιοί κινηματογράφου
Κατηγορία:Αμερικανοί παραγωγοί ταινιών
Κατηγορία:Αυστριακοί παραγωγοί ταινιών
Κατηγορία:Αυστριακοί ηθοποιοί
Κατηγορία:Αυστριακοί σκηνοθέτες
Κατηγορία:Εβραίοι καλλιτέχνες
Τζίμυ Μεχτά

Ο **Τζέιμς Μάθιου "Τζίμυ" Μεχτά** (*[[λατινικό αλφάβητο]] : James Matthew "Jimmy" Mehta*), (14 Νοεμβρίου 1904 - 16 Απριλίου 2000), ήταν Ινδός πρωταθλητής της αντισφαίρισης.

Ήταν νικητής στην Βομβάη το 1939, στο πρωτάθλημα ανατολικής Ινδίας το 1940 και το 1944, φιναλίστ στην Βομβάη το 1937, στο πρωτάθλημα Ανατολικής Ινδίας το 1940, στα προημιτελικά του πρωταθλήματος Δυτικής Αγγλίας το 1947. Με συμπαίκτη τον Σουμάντ Μίσρα έφτασαν στα προημιτελικά του Γουίμπλεντον το 1947.

Στο Πρωτάθλημα αντισφαίρισης Ανατολικής Μεσογείου ήταν φιναλίστ στο διπλό αντρών με συμπαίκτη τον Μπρούκ Έντουαρντς, φιναλίστ επίσης και στο μεικτό με συμπαίκτρια την Κλάρα Σόμογκι. 

Μετά το τέλος της καριέρας του έγινε γραμματέας κι έπειτα αντιπρόεδρος της Ινδικής ομοσπονδίας αντισφαίρισης.

## Παραπομπές


Κατηγορία:Ινδοί αθλητές της αντισφαίρισης
Κούμπερι Αχαΐας

Το **Κούμπερι** (επίσημη ονομασία: το *Κουμπέριον*) είναι μικρό ορεινό χωριό της Αχαΐας του υπάγεται διοικητικά στην Τοπική Κοινότητα Δροσιάς της Δημοτικής Ενότητας Τριταίας του Δήμου Ερυμάνθου. Βρίσκεται χτισμένο στο δυτικό τμήμα του Ερυμάνθου σε υψόμετρο περίπου 700 μέτρων.

Σύμφωνα με την εθνική απογραφή του 2011 το Κούμπερι έχει πληθυσμό 53 κατοίκους.

Το χωριό γειτνιάζει με την Δροσιά στα νότια και το Καλέντζι στα βόρεια, ενώ βρίσκεται και στο ενδιάμεσο της διαδρομής που ενώνει τα δύο αυτά χωριά. Απέχει περίπου: 45 χιλιόμετρα από την πόλη της Πάτρας, 32 χιλιόμετρα από την έδρα του Δήμου Ερυμάνθου την Χαλανδρίτσα, 12 χιλιόμετρα από την τοπική έδρα της Δ.Ε. Τριταίας (πρώην δήμου) το Σταυροδρόμι και μόλις 1,5 χιλιόμετρο από την όμορη Δροσιά.

## Παραπομπές


## Πηγές
* Αποτελέσματα της Απογραφής Πληθυσμού-Κατοικιών 2011 που αφορούν στο Μόνιμο Πληθυσμό της Χώρας, *Εφημερίδα της Κυβερνήσεως της Ελληνικής Δημοκρατίας*, τχ. 2ο, φ. 3465 (28 Δεκεμβρίου 2012).
* Ε.Σ.Υ.Ε. - Μόνιμος Πληθυσμός της Ελλάδος. Απογραφή 2001, Αθήνα 2004. ISBN 960-86704-8-9.

## Βιβλιογραφία
* 
* Κώστας Ν. Τριανταφύλλου, *Ιστορικόν Λεξικόν των Πατρών*, Τόμος Α΄, Τυπογραφείο Πέτρου Χρ. Κούλη, Πάτρα 1995, Τρίτη Έκδοση.

Κατηγορία:Χωριά της περιφερειακής ενότητας Αχαΐας
Κατηγορία:Δήμος Τριταίας
Κατηγορία:Δήμος Ερυμάνθου
Αυτοκτονία της Κάτλιν Ντέιβις

Η **Κάτλιν Νικόλ Ντέιβις** (20 Φεβρουαρίου 2004 - 30 Δεκεμβρίου 2016), γνωστή και με το ψευδώνυμο **ITZ Dolly**, ήταν μία 12χρονη Αμερικανίδα, περισσότερο γνωστή επειδή αυτοκτόνησε. Κρεμάστηκε από δέντρο στην πίσω αυλή του σπιτιού της, ενώ παράλληλα έκανε live streaming την αυτοκτονία της στο *Live.me*. Το βίντεο κυκλοφόρησε στα μέσα κοινωνικής δικτύωσης και κυρίως στο Facebook. Η δημοσιότητα που προέκυψε από το γεγονός, οδήγησε σε έξαρση της ηλεκτρονικής υποστήριξης και προσοχή στα ζητήματα αυτοκτονίας και πρόληψης, παιδικής κακοποίησης, εκφοβισμού και κατάλληλης χρήσης των κοινωνικών μέσων.

Η Ντέιβις ήταν μία ενεργή blogger, σε πολλά κοινωνικά μέσα, και κατέγραψε πολυάριθμα βίντεο από τους τελευταίους μήνες της ζωής της. Τα βίντεο αναλύουν λεπτομερώς τις εμπειρίες στη ζωή της, που οδηγούν μέχρι την ημέρα του θανάτου της. Σε διάφορα βίντεο, τραγουδά, μοιράζεται φιλοσοφικές ανησυχίες ή, απλά,  φροντίζει τα μικρότερα αδέλφια της Άμπιγκεϊλ και A.J. Σε άλλα βίντεο, διαπληκτίζεται με τη μητέρα της, μιλάει για την εγκληματική δραστηριότητα, καταρρέει συναισθηματικά και ισχυρίζεται ότι παραμελείται από τον βιολογικό της πατέρα, ενώ  παράλληλα ισχυρίζεται ότι δέχεται σεξουαλική και σωματική κακοποίηση από τον πατριό της. Σε ένα από τα βίντεο της, αναφέρει ότι ο πατριός της την ενθάρρυνε να αυτοκτονήσει.  Η Ντέιβις σχολίασε «Μου είπε ότι θα έπρεπε να κρεμαστώ επειδή δεν αξίζω τίποτα». Οι ισχυρισμοί αυτοί της Ντέιβις περί κακοποίησης, προκάλεσαν την έρευνα της τοπικής αστυνομίας. Η Ντέιβις μεταξύ άλλων είχε πει ότι είχε υποστεί bullying στο σχολείο, ενώ επίσης είχε υπάρξει και θύμα catfishing από κάποιον που υποδυόταν άλλο φύλο στο διαδίκτυο.

Η Ντέιβις θεωρούσε τον εαυτό της emo, ενώ πάλευε και με την κατάθλιψη. Είχε και στο παρελθόν επιχειρήσει να αυτοκτονήσει, με την πιο πρόσφατη προσπάθειά της μέσω φαρμάκων, για την οποία κίνησή της οδηγήθηκε στο νοσοκομείο. Εκτός από αυτά έκανε κακό και στον εαυτό της, κόβοντας τους καρπούς της και τους μηρούς της, μερικές μέρες πριν αυτοκτονήσει. Ωστόσο, επιδίωξε επίσης να βοηθήσει άλλους να ξεπεράσουν προβλήματα τόσο με την κατάθλιψη όσο και με τον αυτοτραυματισμό. 

## Παραπομπές


Κατηγορία:Αυτοκτονία και διαδίκτυο
Κατηγορία:Βιντεοσκοπημένες αυτοκτονίες
Κατηγορία:Video bloggers
Φραγκαίικα Αιτωλοακαρνανίας

Τα **Φραγκαίικα** είναι πεδινός οικισμός στην Ναυπακτία του νομού Αιτωλοακαρνανίας, ο οποίος βρίσκεται 8 χλμ. στα νοτιοδυτικά της Ναυπάκτου και 5 χλμ. βόρεια του Αντιρρίου, ανάμεσα στα χωριά Άνω Πλατανίτης (Α.-ΒΑ.), Μολύκρειο (ΝΔ.) και Πλατανίτης (Α.). Ως ξεχωριστός οικισμός αναφέρεται επίσημα για πρώτη φορά το 2001 να απογράφεται στο τότε "καποδιστριακό" Τοπικό Διαμέρισμα Μολυκρείου. Σύμφωνα με το πρόγραμμα Καλλικράτης, μαζί με τον Άνω Πλατανίτη, το Μολύκρειο και τον Πλατανίτη, αποτελούν την Τοπική Κοινότητα Μαλυκρείου που ανήκει στη Δημοτική Ενότητα Αντιρρίου του Δήμου Ναυπακτίας και σύμφωνα με την απογραφή 2011 έχει πληθυσμό 94 κάτοικους ενώ με την απογραφή του 2001 είχαν 80.

## Παραπομπές


Κατηγορία:Χωριά της περιφερειακής ενότητας Αιτωλοακαρνανίας
Κατηγορία:Δήμος Ναυπακτίας
Κατηγορία:Δήμος Ναυπάκτου
Πλατανίτης (αποσαφήνιση)

Με το όνομα **Πλατανίτης** υπάρχουν οι παρακάτω οικισμοί της Ελλάδας:

* ο Πλατανίτης Αιτωλοακαρνανίας
* ο Πλατανίτης Αργολίδας
* ο Πλατανίτης Ροδόπης

Κατηγορία:Αποσαφηνίσεις ελληνικών τοπωνυμίων
Σατανικό γέλιο

Το **σατανικό γέλιο** είναι ένα μακρύ γέλιο από κακοποιό σε έργο μυθοπλασίας. Η αγγλική έκφραση "evil laugh" για το «σατανικό γέλιο» χρονολογείται τουλάχιστον από το 1860. Η παρόμοια έκφραση "Wicked laugh" «πονηρό γέλιο» μπορεί να βρεθεί ακόμη και νωρίτερα, χρονολογούμενη από τουλάχιστον το 1784. Μια άλλη παραλλαγή, το «σαρδόνιο γέλιο», εμφανίζεται το 1714 και πιθανώς ακόμα πιο παλιά.

Στα κόμικς, όπου οι υπερκακοί ξεσπούν σε τέτοια γέλια, αποδίδονται συνήθως στην αγγλική έκδοση ως *mwahahaha*, *mwhahaha*, *muahahaha*, *hehehehe, *bwuhuhuhaha*, κ. λπ. *(Συγκρίνετε με το χο-χο-χο.) Αυτές οι λέξεις επίσης χρησιμοποιούνται ευρέως στο διαδίκτυο, τα ιστολόγια, σε bulletin board systems, και σε παιχνίδια. Εκεί γενικά χρησιμοποιούνται όταν επιτυγχάνεται κάποια μορφή νίκης, ή για να δείξει την υπεροχή πάνω σε κάποιον άλλο. Οι λέξεις συχνά χρησιμοποιούνται ως επιφωνήματα, και λιγότερο συχνά ως ουσιαστικά.

Κατά τη διάρκεια της δεκαετίας του 1930, το δημοφιλές ραδιοφωνικό πρόγραμμα *Η σκιά* χρησιμοποίησε ένα σατανικό γέλιο ως μέρος της παρουσίασης. Αυτό είχε παιχτεί από τον ηθοποιό Φρανκ Ρέντικ, και το γέλιο του συνέχισε να χρησιμοποιείται ακόμη και μετά την ανάληψη του πρωταγωνιστικού ρόλου από τον Όρσον Γουέλς. Το σατανικό γέλιο που έχει παιχτεί από τον Βίνσεντ Πράις έχει χρησιμοποιηθεί ή αντιγραφεί πολλές φορές στο ραδιόφωνο, τον κινηματογράφο, τη μουσική και την τηλεόραση, και είναι χαρακτηριστικό ιδίως στο τέλος του βιντεοκλίπ για το Thriller του Μάικλ Τζάκσον.

Σε ταινίες, το κακό γέλιο συχνά γεμίζει το κενό της εικόνας όταν ο "κακός" είναι εκτός κάμερας. Σε τέτοιες περιπτώσεις, το γέλιο ακολουθεί τον ήρωα ή το θύμα, καθώς προσπαθούν να ξεφύγουν. Ένα παράδειγμα είναι το *[[Ο Ιντιάνα Τζόουνς και οι κυνηγοί της Χαμένης Κιβωτού|Ο Ιντιάνα Τζόουνς και οι κυνηγοί της χαμένης κιβωτού]]*, όπου το γέλιο του Μπέλοκ ηχεί στη ζούγκλα της Νότιας Αμερικής, ενώ ο Ιντιάνα Τζόουνς προσπαθεί να ξεφύγει από τους Χοβίτος.

Στην τηλεοπτική σειρά *[[Ντάλας (σειρά)|Ντάλας]]*, ο Τζέι Αρ Γιούινγκ (Λάρι Χάγκμαν) συχνά ξεσπούσε στο σήμα κατατεθέν του, το σατανικό γέλιο, όποτε ήξερε ότι είχε καταφέρει να επιβληθεί σε κάποιον, ειδικά στον Κλιφ Μπαρνς (Ken Kercheval).

## Αναφορές

## Εξωτερικοί σύνδεσμοι
* Σατανικό Γέλιο στην TV Tropes

Κατηγορία:Γέλιο
Κατηγορία:Χιούμορ
Κατηγορία:Καλό και κακό
ULAS J1342+0928

Το **ULAS J1342+0928** είναι το πιο απομακρυσμένο γνωστό κβάζαρ που έχει ανιχνευτεί και περιέχει την πιο μακρινή υπερμεγέθη μαύρη τρύπα. Η ερυθρή μετατόπιση (z) έχει τιμή 7,54, ξεπερνώντας την ερυθρή μετατόπιση z=7 για το προηγουμένως γνωστό ως το πιο απομακρυσμένο κβάζαρ, το ULAS J1120+0641. Το κβάζαρ ULAS J1342+0928 είναι 13,1 δισεκατομμύρια έτη φωτός μακριά από τη Γη στον αστερισμό του Βοώτη. Η σχετική υπερμεγέθη μαύρη τρύπα αναφέρεται ως «800 εκατομμύρια φορές τη μάζα του ήλιου».

## Παραπομπές


Κατηγορία:Μαύρες τρύπες
Κατηγορία:Βοώτης (αστερισμός)
Κατηγορία:Κβάζαρ
Κυβερνείο Ατζλούν

Το **Κυβερνείο Ατζλούν** () είναι ένα από τις κυβερνεία της Ιορδανίας, που βρίσκεται βόρεια του Αμμάν, την πρωτεύουσα της Ιορδανίας. Το Κυβερνείο Ατζλούν έχει την τέταρτη μεγαλύτερη πυκνότητα πληθυσμού στην Ιορδανία (μετά τα κυβερνεία Ιρμπίντ, Γέρασα και Μπάλκα) και πυκνότητα πληθυσμού 350.1 άτομα ανά τ.χλμ. (εκτίμηση 2012). Συνορεύει με το κυβερνείο Γέρασα στα νοτιοανατολικά, με το κυβερνείο Ιρμπίντ στα βόρεια και δυτικά και με το κυβερνείο Μπάλκα στα νότια. 

## Διοικητικές διαιρέσεις
Το άρθρο 14 του Διοικητικού Συστήματος του Υπουργείου Εσωτερικών χωρίζει το κυβερνείο Ατζλούν σε δύο διαμερίσματα.
* 1. Διαμέρισμα Πρωτεύουσας: περιλαμβάνει 50 πόλεις και χωριά, με διοικητικό κέντρο το Ατζλούν.
* 2. Διαμέρισμα Κοφραντζάχ: περιλαμβάνει 19 πόλεις και χωριά, με διοικητικό κέντρο είναι το Κοφραντζάχ.

## Ιστορία
Ευρισκόμενο σε υψηλό υψόμετρο, το Ατζλούν έχει ένα από τα πιο όμορφα δάση στην Ιορδανία, και είναι γνωστό για την μακρούς κρύους χειμώνες. Είναι γνωστή για το κάστρο (Κάστρο Ατζλούν), παλαιότερα γνωστό ως Καλ-ατ Σαλάχ αν-Ντέιν. Το κάστρο χτίστηκε ως φυλάκιο για την προστασία της στρατηγικής θέσης του Ατζλούν από τους σταυροφόρους.  

## Κλίμα
Το Ατζλούν είναι γνωστό για το υψηλό υψόμετρο, το οποίο είναι μια από τις πιο δροσερές πόλεις της Ιορδανίας, με τη μέση μέγιστη θερμοκρασία κατά τη διάρκεια του Ιανουαρίου να είναι 8.2 βαθμοί Κελσίου, ενώ η μέση χαμηλότερη θερμοκρασία για τον ίδιο μήνα είναι 2.8 βαθμών Κελσίου. Το χιόνι είναι συνηθισμένο το χειμώνα και η πόλη του Ατζλούν προετοιμάζεται για τέτοιες περιπτώσεις.

## Δημογραφικά στοιχεία
Ο πληθυσμός των επαρχιών σύμφωνα με τα αποτελέσματα των τελευταίων απογραφών:

## Οικονομία
Η οικονομία του κυβερνείου Ατζλούν εξαρτάται κυρίως από τη γεωργία. Το 2008, οι ελαιώνες, οι φάρμες σταφυλιών και φρούτων αποτελούσαν μια συνολική έκταση 141,4 τ.χλμ. που αποτελεί το 34% της έκτασης του κυβερνείου Ατζλούν.

## Εκπαίδευση
Υπάρχουν 28 σχολεία πρωτοβάθμιας και δευτεροβάθμιας εκπαίδευσης στο κυβερνείο, από τα οποία τα περισσότερα είναι δημόσια, εκτός από το Κολλέγιο του Πανεπιστημίου Ατζλούν, το οποίο είναι ένα δημόσιο κολέγιο και το Εθνικό Πανεπιστήμιο του Ατζλούν το οποίο είναι ένα μικρό ιδιωτικό πανεπιστήμιο.

## Σημαντική χωριά
Οι πιο αξιόλογες πόλεις και χωριά στο κυβερνείο Ατζλούν (εκτός από την πόλη Ατζλούν) είναι τα εξής: Ιμπίν, Σάχρα, Μρατζάμ, Ρασούν, Τζάνα, Κουφράντζαχ, Αντζάρα και Αλ Χασίμιγια. 

## Εικόνες

Αρχείο:Hashimiyya 3 mosques view.jpg|Η πόλη της Αλ Χασίμιγια στο Κυβερνείο Ατζλούν
Αρχείο:Al Wahadina.jpg|Η πόλη του Αλ Ουαχαντίνα
Αρχείο:Ajlun Green.jpg|Δάση που περιβάλλουν το Ατζλούν
Αρχείο:Ajlun nahias.png|Ναχία του κυβερνείου Ατζλούν
Αρχείο:Maiser View2.jpg|Ελαιώνες σε ένα χωριό στο Ατζλούν 


## Παραπομπές

Κατηγορία:Κυβερνεία της Ιορδανίας
Μήτρος Μαντάς

Ο **Δημήτριος (Μήτρος) Μαντάς**, γνωστός και ως **Καπετάν Μαντάς**, ήταν Έλληνας κλέφτης και αγωνιστής της Επανάστασης του 1821, ο οποίος έδρασε στην Πελοπόννησο.

Ο Μαντάς καταγόταν από την Προστοβίτσα (σύγχρονη ονομασία: *Δροσιά*), ένα ορεινό χωριό στους δυτικούς πρόποδες του Ερυμάνθου στην περιοχή της Τριταίας στην Αχαΐα. Διακρίθηκε για τον ηρωισμό του και το απαράμιλλο θάρρος του και συγχρόνως αποτελεί ιστορική μορφή του αγώνα για την ιδιαίτερη πατρίδα του και συνάμα την ευρύτερη περιοχή.

Κατηγορία:Αγωνιστές του 1821
Κατηγορία:Κλέφτες
NML Κύκνου

Το **NML Κύκνου** είναι ερυθρός υπεργίγαντας που απέχει 5.300 έτη φωτός μακριά στον αστερισμό του Κύκνου. Με διάμετρο μεταξύ 1.183 έως 2.770 φορές μεγαλύτερη από τον Ήλιο, είναι ένα από τα μεγαλύτερα γνωστά αστέρια.

## Παραπομπές


Κατηγορία:Αστέρες τύπου M
Κατηγορία:Αντικείμενα 2MASS
Κατηγορία:Κύκνος (αστερισμός)
Χρονόγραμμα (αποσαφήνιση)

Ο όρος **χρονόγραμμα** μπορεί να αναφέρεται στα παρακάτω θέματα:

* Χρονόγραμμα (γραφή), είδος γραφής όπου κάποια από τα γράμματα μιας πρότασης σχηματίζουν αριθμό έτους
* Χρονόγραμμα (διάγραμμα), είδος χρονολογικού διαγράμματος
Γιώργος Σεβαστίκογλου

Ο **Γιώργος Σεβαστίκογλου** (Κωνσταντινούπολη 1913 - Αθήνα 1990) ήταν Έλληνας θεατρικός συγγραφέας, μεταφραστής και σκηνοθέτης. Συμμετείχε ενεργά στην Εθνική Αντίσταση.

## Βιογραφία
Ο Γιώργος Σεβαστίκογλου γεννήθηκε στο Φανάρι της Κωνσταντινούπολης το 1913. Το επόμενο έτος η οικογένειά του εγκαταστάθηκε στην Αθήνα. Φοίτησε στη Νομική Σχολή του Πανεπιστημίου Αθηνών. Αποτέλεσε ιδρυτικό μέλος του Θεάτρου Τέχνης και για πρώτη φορά εμφανίστηκε στα γράμματα με τη μετάφραση του έργου *Σουάνεβιτ* του Άουγκουστ Στρίντμπεργκ, σε σκηνοθεσία Καρόλου Κουν το 1942. Την χρονιά που ακολούθησε το Θέατρο Τέχνης «Κάρολος Κουν» ανέβασε το έργο του *Κωνσταντίνου και Ελένης* με το οποίο ξεκίνησε τη διπλή καλλιτεχνική του δραστηριότητα, ως σκηνοθέτη και μεταφραστή. Ήταν υπεύθυνος του Β' τμήματος του Θιάσου Ενωμένων Καλλιτεχνών, το οποίο αποτέλεσε από το 1945 πόλο έλξης για τους αριστερούς θεατρικούς συγγραφείς και ηθοποιούς. Διετέλεσε υπεύθυνος του κινηματογραφικού συνεργείου του Δημοκρατικού Στρατού στον Γράμμο. Μετά τη λήξη του εμφυλίου πολέμου, αυτοεξορίστηκε στη Σοβιετική Ένωση, αρχικά στην Τασκένδη και ακολούθως στη Μόσχα. Σπούδασε στην Ακαδημία Θεάτρου της Μόσχας και έγινε γνωστός ως σκηνοθέτης και μεταφραστής. Το έργο του *Αγγέλα*, μεταφρασμένο στη ρωσική γλώσσα, ανέβηκε από δεκαοκτώ σοβιετικές σκηνές μεταξύ των οποίων και το θέατρο Βαχτάγκωφ.

Το 1965 επέστρεψε στην Ελλάδα. Συνεργάστηκε ως σκηνοθέτης με τον θίασο Αλεξανδράκη-Γεωργούλη ενώ ο Κάρολος Κουν ανέβασε το έργο του *Αγγέλα*. Μετά την επιβολή της δικτατορίας των συνταγματαρχών στην Ελλάδα, ξαναέφυγε, αυτή τη φορά μαζί με τη σύζυγό του Άλκη Ζέη στο Παρίσι. Εκεί δίδαξε στο Πανεπιστήμιο Σορβόννης και στο Κονσερβατόριο του Παρισιού καθώς επίσης ίδρυσε τον θίασο *Πράξις*.

Στην Ελλάδα γύρισε το 1974 εκ νέου όπου δραστηριοποιήθηκε στα πεδία της σκηνοθεσίας και της μετάφρασης. Το 1981 εγκαταστάθηκε στην Αθήνα. Το 1985 σκηνοθέτησε στο Εθνικό Θέατρο το έργο του *Θάνατος βασιλικού επιτρόπου* που είχε γράψει τριάντα χρόνια νωρίτερα. Μετέφρασε έργα των Τζορτζ Μπέρναρντ Σω, Έρσκιν Κάλντγουελ, Κλοντ Αντρέ Πιζέ και σκηνοθέτησε αρχαίους κλασικούς, Φιόντορ Ντοστογιέφσκι, Ουίλλιαμ Σαίξπηρ, Αλεξέι Αρμπούζοφ κ.ά. Έφυγε από τη ζωή το 1991.
## Έργα
### Θέατρο
*(2014) 	Αγγέλα, Εκδόσεις Γαβριηλίδης
*(1992) 	Θέατρο, Εκδόσεις Κέδρος
*(1992) 	Πράξις, Εκδόσεις Καστανιώτη
 
### Μεταφράσεις
*(2014) 	Shaw, Irwin, Θάψτε τους νεκρούς, Δωδώνη
*(2013) 	Lorca, Federico García, 1898-1936, Ματωμένα στέφανα, Δωδώνη
*(2013) 	Gorkij, Maksim, 1868-1936, Στο βυθό, Δωδώνη
*(2011) 	Gorkij, Maksim, 1868-1936, Στο βυθό, Ελευθεροτυπία
*(1998) 	Middleton, Thomas, 1580-1627, Οι αλλοπαρμένοι, Δωδώνη [μετάφραση, διασκευή]
*(1989) 	Lorca, Federico García, 1898-1936, Ματωμένα στέφανα, Δωδώνη
*(1984) 	Shaw, Irwin, Θάψτε τους νεκρούς, Δωδώνη
*(1983) 	Kirkland, Jack, Καπνοτόπια, Δωδώνη
*(1977) 	Gorkij, Maksim, 1868-1936, Στο βυθό, Δωδώνη

## Παραπομπές


Κατηγορία:Έλληνες λογοτέχνες
Κατηγορία:Νεοέλληνες λογοτέχνες
Κατηγορία:Έλληνες θεατρικοί συγγραφείς
Κατηγορία:Έλληνες μεταφραστές
Κατηγορία:Έλληνες κομμουνιστές
Κατηγορία:Μέλη του ΕΑΜ
Πλατανίτης Αιτωλοακαρνανίας

*Για οικισμούς με το ίδιο όνομα, δείτε: [[Πλατανίτης (αποσαφήνιση)]]*.

O **Πλατανίτης** είναι παραθαλάσσιος οικισμός στην Ναυπακτία του νομού Αιτωλοακαρνανίας. 

## Γεωγραφικά στοιχεία - αξιοθέατα
Ο Πλατανίτης βρίσκεται στον Κορινθιακό κόλπο, επάνω στην εθνική οδό Αντιρρίου - Ιτέας, σε απόσταση 5 χλμ Β.-ΒΑ. από το Αντίρριο και 6,5 χλμ. ΝΔ. της Ναυπάκτου. Αξιοθέατα του χωριού είναι οι παραλίες της, όπου υπάρχουν ξενοδοχεία, ενοικιαζόμενα δωμάτια και κάμπινγκ, πεζοπορική διαδρομή που ξεκινά από τα υψώματα του Πλατανίτη και καταλήγει στο όρος Κλόκοβα και η πέτρινη γέφυρα στο χείμαρρο Πλατανόρεμα (ή Κάκαβο), κτισμένη τα τέλη του 19ου αιώνα που συνέδεε τη Ναύπακτο με το Αντίρριο.

## Δημογραφικά στοιχεία
Ως οικισμός αναγνωρίστηκε το 1951 και προσαρτήθηκε στην τότε κοινότητα Μολυκρείου.Σύμφωνα με το πρόγραμμα Καλλικράτης, μαζί με τον Άνω Πλατανίτη, το Μολύκρειο και τα Φραγκαίικα, συναποτελούν την Τοπική Κοινότητα Μαλυκρείου που ανήκει στη Δημοτική Ενότητα Αντιρρίου του Δήμου Ναυπακτίας και σύμφωνα με την απογραφή 2011 έχει πληθυσμό 606 κάτοικους.

### Απογραφές πληθυσμού

## Εξωτερικοί σύνδεσμοι
* Αιτωλοακαρνανία: Πλατανίτης, Παλιοπαναγιά, Ναύπακτος από το https://www.youtube.com

## Παραπομπές


Κατηγορία:Χωριά της περιφερειακής ενότητας Αιτωλοακαρνανίας
Κατηγορία:Δήμος Ναυπακτίας
Κατηγορία:Δήμος Ναυπάκτου
Κυβερνείο Αρινμπούρκ

μικρογραφία|Το εθνόσημο του Κυβερνείου Αρινμπούρκ.
Το **Κυβερνείο Αρινμπούρκ** () ήταν διοικητική διαίρεση (γκουμπερνίγια) της Ρωσικής Αυτοκρατορίας με έδρα το Αρινμπούρκ.

Το κυβερνείο δημιουργήθηκε το 1744 με εδάφη που αποσπάστηκαν από τα κυβερνεία Σιβηρίας και Αστραχάν. Το 1782, το κυβερνείο, μαζί με το Ουγιέζντ Τσελιαμπίνσκι της Αντιβασιλείας του Περμ μετατράπηκαν στην αντιβασιλεία Ουφά, η οποία ήταν χωρισμένη στις περιφέρειες Ουφά και Αρινμπούρκ. Το 1796, η αντιβασιλεία της Ουφά μετονομάστηκε σε Κυβερνείο Αρινμπούρκ και το 1865 χωρίστηκε σε ένα μικρότερο κυβερνείο Αρινμπούρκ και το κυβερνείο Ουφά. Το 1919, το Κυβερνείο Τσελιάμπινσκ αποσπάστηκε από το κυβερνείο Αρινμπούρκ, και το 1928 το κυβερνείο συγχωνεύτηκε στη νεοσύστατη Περιφέρεια Μέσου Βόλγα. 

Κατηγορία:Ρωσίας γεωγραφία-επέκταση
Κατηγορία:Ιστορία της Ρωσίας
Περιφέρεια Σεμιπαλατίνσκ (Ρωσική Αυτοκρατορία)

Η **περιφέρεια Σεμιπαλατίνσκ** () ήταν ένα ομπλάστ (περιφέρεια) της Ρωσικής Αυτοκρατορίας και της πρώιμης Ρωσικής ΣΟΣΔ. Από το 1882 έως το 1917 ήταν μέρος του Γενικού Κυβερνείου των Στεπών. Καταλάμβανε το μεγαλύτερο μέρος του σημερινού βορειοανατολικού Καζακστάν. Δημιουργήθηκε από εδάφη του πρώην Καζακικού Χανάτου. 

## Δημογραφικά στοιχεία
Το 1897, 684.590 κάτοικοι κατοικούσαν στην περιφέρεια. Οι Καζάκοι αποτελούσαν την πλειοψηφία του πληθυσμού. Σημαντικές μειονότητες αποτελούσαν οι Ρώσοι και οι Τάταροι. Οι συνολικοί ομιλητές τουρκικών γλωσσών ήταν 614.999 άτομα (89.8% του συνολικού πληθυσμού το 1897). 

### Εθνοτικές ομάδες το 1897

*Πηγή*:

## Παραπομπές


Κατηγορία:Ιστορία του Καζακστάν
Σεμιπαλατινσκ, Ομπλαστ του
Κατηγορία:Λήμματα που περιέχουν κείμενο στα ρωσικά
Εκλογή Προέδρου της Ελληνικής Δημοκρατίας (2010)

Στις 3 Φεβρουαρίου 2010 πραγματοποιήθηκαν στην Ελλάδα έμμεσες προεδρικές εκλογές.
Ο πρόεδρος Κάρολος Παπούλιας εξελέγη από το κυβερνών κόμμα του ΠΑΣΟΚ (160 έδρες) και εξασφάλισε την υποστήριξη του βασικού κόμματος της αντιπολίτευσης Νέας Δημοκρατίας (91 έδρες) και του ΛΑΟΣ (15 έδρες). Ο Παπούλιας στάθηκε απρόσμενος και εξελέγη στην πρώτη ψηφοφορία με 266 ψήφους.

Κατηγορία:Ελληνικές προεδρικές εκλογές
Κατηγορία:Εκλογές του 2010
Άνω Πλατανίτης Αιτωλοακαρνανίας

O **Άνω Πλατανίτης** είναι οικισμός στην Ναυπακτία του νομού Αιτωλοακαρνανίας σε υψόμετρο 56 μέτρα. Το χωριό βρίσκεται κοντά στην εθνική οδό Αντιρρίου - Ιτέας, σε απόσταση 6,5 χλμ Β.-ΒΑ. από το Αντίρριο και 7 χλμ. Δ.- ΝΔ. της Ναυπάκτου. Ως οικισμός αναγνωρίστηκε το 1981 και προσαρτήθηκε στην τότε κοινότητα Μολυκρείου. Σύμφωνα με το πρόγραμμα Καλλικράτης, μαζί με τον Πλατανίτη, το Μολύκρειο και τα Φραγκαίϊκα, συναποτελούν την Τοπική Κοινότητα Μαλυκρείου που ανήκει στη Δημοτική Ενότητα Αντιρρίου του Δήμου Ναυπακτίας και σύμφωνα με την απογραφή 2011 έχει πληθυσμό 73 κάτοικους.

## Απογραφές πληθυσμού

## Παραπομπές


Κατηγορία:Χωριά της περιφερειακής ενότητας Αιτωλοακαρνανίας
Κατηγορία:Δήμος Ναυπακτίας
Κατηγορία:Δήμος Ναυπάκτου
Εκλογή Προέδρου της Ελληνικής Δημοκρατίας (2005)

Μια έμμεση εκλογή για τη θέση του Προέδρου της Ελληνικής Δημοκρατίας πραγματοποιήθηκε από το Ελληνικό Κοινοβούλιο στις 8 Φεβρουαρίου 2005.

Ο πρώην πολιτικός του ΠΑΣΟΚ και ο πρώην υπουργός Εξωτερικών της Ελλάδας Κάρολος Παπούλιας εξελέγη στην πρώτη ψηφοφορία με τον αριθμό των 279 ψήφων, με 163 βουλευτές του κυβερνώντος κόμματος Νέας Δημοκρατίας, 114 βουλευτές του ΠΑΣΟΚ και δύο ανεξάρτητους βουλευτές που ψήφισαν υπέρ. Τέσσερις βουλευτές απουσιάζουν, ενώ οι 17 βουλευτές του Συνασπισμού και του ΚΚΕ ψήφισαν "παρόντες". Ορκίστηκε στις 12 Μαρτίου 2005, διαδεχόμενος τον Κωνσταντίνο Στεφανόπουλο.

Κατηγορία:Ελληνικές προεδρικές εκλογές
Κατηγορία:Εκλογές του 2005
Εκλογή Προέδρου της Ελληνικής Δημοκρατίας (2000)

Μία έμμεση εκλογή για τη θέση του Προέδρου της Ελληνικής Δημοκρατίας πραγματοποιήθηκε από το Ελληνικό Κοινοβούλιο στις 8 Φεβρουαρίου 2000. Ο απερχόμενος πρόεδρος Κωνσταντίνος Στεφανόπουλος εξελέγη με την πρώτη εκλογή με 269 ψήφους, με τη στήριξη των δύο μεγάλων κομμάτων, του κυβερνώντος ΠΑΣΟΚ και της Νέας Δημοκρατίας, έναντι 10 ψήφων για τον υποψήφιο του Συνασπισμού Λεωνίδα Κύρκο. Οι 19 βουλευτές του Κομμουνιστικού Κόμματος Ελλάδος και του ΔΗΚΚΙ ψήφισαν "παρόντες" και δύο απουσιάζουν. Η επανεκλογή του προέδρου Στεφανόπουλου στην προεδρία σηματοδότησε για πρώτη φορά στην ιστορία της Τρίτης Ελληνικής Δημοκρατίας ότι το κυβερνών κόμμα και το κύριο κόμμα της αντιπολίτευσης υποστήριξαν και τον ίδιο υποψήφιο, καθώς και την πρώτη φορά που επανεκλέχθηκε ένας καθιερωμένος Πρόεδρος.

Κατηγορία:Ελληνικές προεδρικές εκλογές
Κατηγορία:Εκλογές του 2000
Εκλογή Προέδρου της Ελληνικής Δημοκρατίας (1995)

Μια έμμεση εκλογή για τη θέση του Προέδρου της Ελληνικής Δημοκρατίας πραγματοποιήθηκε από το Ελληνικό Κοινοβούλιο το 1995.
Στο κοινοβούλιο που προέκυψε από τις εκλογές του 1993, το ΠΑΣΟΚ κατείχε την πλειοψηφία με 170 έδρες, ακολουθούμενη από τη Νέα Δημοκρατία με 111 έδρες και την Πολιτική Άνοιξη (που ιδρύθηκε από τον αποσχισθέντα ΝΔ πολιτικό Αντώνη Σαμαρά) με 10 έδρες.
Ο Συντηρητικός πολιτικός Κωνσταντίνος Στεφανόπουλος προτάθηκε από την Πολιτική Άνοιξη ως διάδοχος του Κωνσταντίνου Καραμανλή, ο οποίος τελείωσε τη δεύτερη (μη διαδοχική) θητεία του και υποστηρίχθηκε και από το κυβερνών ΠΑΣΟΚ. Η Νέα Δημοκρατία πρότεινε ως υποψήφιο τον βετεράνο πολιτικό Αθανάσιο Τσαλδάρη.
Ο Στεφανόπουλος θα επανεκλεγεί το 2000 ως κοινός υποψήφιος της ΝΔ και του ΠΑΣΟΚ, η πρώτη φορά στην ιστορία της Τρίτης Ελληνικής Δημοκρατίας, ότι το κυβερνών κόμμα και το κύριο κόμμα της αντιπολίτευσης υποστήριξαν τον ίδιο υποψήφιο, καθώς και την πρώτη φορά που επανεξελέγη ένας υφιστάμενος Πρόεδρος.

## Αποτελέσματα
181 ψήφοι για τον Στεφανόπουλο  109 ψήφοι για τον Τσαλδάρη

Το Κομμουνιστικό Κόμμα της Ελλάδας και ένας βουλευτής της ΝΔ ψήφισαν «παρών».

Κατηγορία:Ελληνικές προεδρικές εκλογές
Εκλογή Προέδρου της Ελληνικής Δημοκρατίας (1980)

Μια έμμεση εκλογή για τη θέση του Προέδρου της Ελληνικής Δημοκρατίας πραγματοποιήθηκε από το Ελληνικό Κοινοβούλιο τον Απρίλιο-Μάιο του 1980.

Η κυβέρνηση της Νέας Δημοκρατίας υπό τον πρωθυπουργό Κωνσταντίνο Καραμανλή κατείχε μόλις 175 ψήφους στο κοινοβούλιο των 300, που έπεσε κάτω από τον απαιτούμενο αριθμό για άμεση εκλογή (200 ψήφοι στους πρώτους δύο γύρους, 180 στον τρίτο). Ο Καραμανλής, ο οποίος γνώριζε την εκλογική ανάκαμψη του ΠΑΣΟΚ και την επικείμενη έλευση στην εξουσία - όπως συνέβη στις εκλογές του 1981 - προτίμησε να προχωρήσει στην Προεδρία της Δημοκρατίας, η οποία κατά το διάστημα εκείνο εξακολουθούσε να διαθέτει σημαντικές αρμοδιότητες. Ως εκ τούτου, ύστερα από την εκλογή του παραιτήθηκε από βουλευτής και πρωθυπουργός και τον διαδέχτηκε ως πρωθυπουργός ο Γεώργιος Ράλλης.

Αρκετοί ψηφίστηκαν από μικρά κόμματα μαζί με τον Καραμανλή, όπως ο Γεώργιος Μυλωνάς (ΚΟΔΗΣΟ), ο Λεωνίδας Κύρκος (ΚΚΕ Εσωτερικού), ο Ιωάννης Ζίγδης (ΕΔΗΚ), ο Στέλιος Παπαθεμελής, ο Ηλίας Ηλιού και ο Φαίδων Βεγλερής (ΕΔΑ). Ο Καραμανλής έλαβε 179 ψήφους και 181 ψήφους στην πρώτη και δεύτερη ψηφοφορία αντίστοιχα και εξελέγη στην τρίτη ψηφοφορία με 183 ψήφους.

## Αναλυτικά

Κατηγορία:Ελληνικές προεδρικές εκλογές
Εκλογή Προέδρου της Ελληνικής Δημοκρατίας (1975)

Η εκλογή για τον Πρόεδρο της Ελληνικής Δημοκρατίας πραγματοποιήθηκε από το Ελληνικό Κοινοβούλιο στις 19 Ιουνίου 1975.

Μετά την αποκατάσταση της δημοκρατίας στην Ελλάδα, ο διακεκριμένος νομικός Μιχαήλ Στασινόπουλος εξελέγη ως ο πρώτος, αλλά προσωρινός, Πρόεδρος της Τρίτης Ελληνικής Δημοκρατίας στις 18 Δεκεμβρίου 1974. Με την έναρξη ισχύος του νέου Συντάγματος το 1975 και την οριστικοποίηση του νέου πολιτικού πλαισίου διεξήχθη εκλογή για τον πρώτο οριστικό Πρόεδρο της Δημοκρατίας. Η κυβερνώσα συντηρητική Νέα Δημοκρατία, η οποία είχε 216 βουλευτές, υποστήριξε τον συντηρητικό πολιτικό Κωνσταντίνο Τσάτσο, ενώ το δεύτερο μεγαλύτερο κόμμα, Ένωσις Κέντρου - Νέες Δυνάμεις, πρότεινε έναν άλλο συντηρητικό πολιτικό και πρώην πρωθυπουργό της Ελλάδας, τον Παναγιώτη Κανελλόπουλο, τον οποίο υποστήριξε και το ΚΚΕ (εσωτ.) και η ΕΔΑ από την Ενωμένη Αριστερά. Στη μυστική ψηφοφορία που διεξήχθη στις 19 Ιουνίου, ο Τσάτσος εξελέγη με 210 ψήφους από τους 295 παρόντες βουλευτές, με τον Κανελλόπουλο να λαμβάνει 65 ψήφους και 20 βουλευτές (πιθανότατα του ΠΑΣΟΚ και του ΚΚΕ από την Ενωμένη Αριστερά) να ψηφίζουν λευκό.

Κατηγορία:Ελληνικές προεδρικές εκλογές
Εκλογή Προέδρου της Ελληνικής Δημοκρατίας (1974)

Μια έμμεση εκλογή για τη θέση του Προέδρου της Ελληνικής Δημοκρατίας πραγματοποιήθηκε από το Ελληνικό Κοινοβούλιο στις 18 Δεκεμβρίου 1974.

## Ιστορικό
Μετά την αποκατάσταση της δημοκρατίας στην Ελλάδα, τις εκλογές της 17ης Νοεμβρίου 1974 και την κατάργηση της ελληνικής μοναρχίας στο δημοψήφισμα της 8ης Δεκεμβρίου 1974, εξελέγη προσωρινός Πρόεδρος της Δημοκρατίας ο Μιχαήλ Στασινόπουλος στις 18 Δεκεμβρίου με 206 ψήφους. Διετέλεσε Πρόεδρος μέχρι τις 20 Ιουνίου 1975, όταν ο Κωνσταντίνος Τσάτσος τον αντικατέστησε ως ο πρώτος Πρόεδρος με πλήρη πενταετή θητεία σύμφωνα με το νέο Σύνταγμα.

Κατηγορία:Ελληνικές προεδρικές εκλογές
Ο ιστός της αράχνης

***Ο ιστός της αράχνης*** (γερμ. *Das Spinnennetz*) είναι το πρώτο ολοκληρωμένο μυθιστόρημα του Αυστριακού λογοτέχνη Γιόζεφ Ροτ, γραμμένο το 1923, το οποίο θεωρείται ότι προεικονίζει την ναζιστική Γερμανία του Χίτλερ. Ο ήρωας του βιβλίου, ένας εθνικιστής μέλος παρακρατικών οργανώσεων, προσπαθεί να ανέλθει σε θέσεις εξουσίας με βίαιο και τρομοκρατικό τρόπο. Μόλις δύο μέρες από τη δημοσίευση του τελευταίου μέρους του έργου έγινε στο Μόναχο, το  πραξικόπημα της μπυραρίας από τον Χίτλερ.

Το μυθιστόρημα δημοσιεύτηκε για πρώτη φορά στην εφημερίδα όργανο των Αυστριακών Σοσιαλδημοκρατών Arbeiter-Zeitung από τις 7 Οκτωβρίου έως τις 6 Νοεμβρίου 1923. Σε βιβλίο εκδόθηκε πολλά χρόνια μετά το θάνατο του Ροτ, το 1967 από τον εκδοτικό οίκο "Kiepenheuer & Witsch",(159 σελ.). Στα ελληνικά κυκλοφόρησε το 1989.  Το έργο έχει μεταφερθεί και στον κινηματογράφο, το 1989 από τον γερμανό Bernhard Wicki με τον ίδιο τίτλο (Das Spinnennetz). Επίσης έχει διασκευαστεί και για το γερμανικό ραδιόφωνο 

## Περίληψη

Πρωταγωνιστής του βιβλίου είναι ο υπολοχαγός Τέοντορ Λόζε (Theodor Lohse), ένας ασήμαντος αλλά φιλόδοξος άντρας. Ο Λόζε είναι γέννημα της κατάστασης που επικρατούσε τότε στη Δημοκρατία της Βαϊμάρης. Στρατιώτης στον Α' Παγκόσμιο Πόλεμο, περήφανος που φόραγε τη στολή του, ευτυχισμένος με την εξουσία που αυτή του έδινε, περιφέρεται τώρα άσκοπα, κατεχόμενος από μια άκρατη, οργισμένη φιλοδοξία.

Άνεργος, εθνικιστής, μισεί τους Εβραίους (αλλά παρόλα αυτά αναγκάζεται να δουλέψει σαν δάσκαλος στο γιο ενός Εβραίου κοσμηματοπώλη) και τους σοσιαλιστές. Δειλός όταν είναι μόνος του, τραμπούκος μαζί με άλλους, θα εισέλθει στο κόσμο των παρακρατικών οργανώσεων (θα γίνει μέλος της οργάνωσης "S II" του Μονάχου, που είναι η αράχνη που πλέκει τον ιστό της) που είχαν στόχο την κατάληψη της εξουσίας και θα τους προσφέρει τις υπηρεσίες του σαν χαφιές αλλά και σαν μπράβος. Κυκλοφορεί με το όπλο στο χέρι, κατασκευάζει πλαστά έγγραφα, διαλύει με τη βία πορείες και απεργίες, δεν διστάζει να σκοτώσει με τσεκούρι ακόμα και τον συναγωνιστή του, όταν νιώθει ότι απειλείται. Μέσα σε αυτόν τον κόσμο, που τα νήματα τα κινεί αόρατος από το Μόναχο, ο Έριχ Λούντεντορφ, ο Λόζε προσπαθεί να σταθεροποιήσει τη θέση του, εξαπατώντας, κοροϊδεύοντας, εκβιάζοντας. Θα καταφέρει να κερδίσει μια θέση, που την έχει όμως δυσανάλογα ακριβά, πληρωμένη.

## Παραπομπές


## Εξωτερικοί σύνδεσμοι
* Ολόκληρο το μυθιστόρημα στα γερμανικά: http://gutenberg.spiegel.de/buch/das-spinnennetz-4266/1

Κατηγορία:Μυθιστορήματα του Γιόζεφ Ροτ
Κατηγορία:Ναζισμός
Παραλία Νιφοραίικων Αχαΐας

:*Για οικισμούς κ.λπ. με την ονομασία Παραλία στην Ελλάδα, δείτε: [[Παραλία (αποσαφήνιση)|Παραλία]].
:*Για οικισμούς κ.λπ. με την ονομασία Παραλία στην Αχαΐα, δείτε: Παραλία Αχαΐας (αποσαφήνιση).

Η **Παραλία Νιφοραίικων** ή **Παραλία Νιφορέικων** είναι μικρός πεδινός παραθαλάσσιος οικισμός του Νομού Αχαΐας, αποτελεί τμήμα της Τοπικής Κοινότητας Νιφοραίικων, και σύμφωνα με το «Πρόγραμμα Καλλικράτης» από 1/1/2011 ανήκει στο Δήμο Δυτικής Αχαΐας. Την περίοδο 1997-2010, βάσει του «Σχεδίου Καποδίστριας», ανήκε στον πρώην Δήμο Δύμης ως τμήμα του πρώην δημοτικού διαμερίσματος Νιφοραίικων Αχαΐας.

## Γενικά στοιχεία
Πρόκειται για σχετικά καινούριο οικισμό καθότι αναγνωρίστηκε ως τέτοιος στις 05/04/1981. Κατοικείται κυρίως από κατοίκους της Πάτρας που διαθέτουν εκεί εξοχικές κατοικίες.

## Δημογραφική εξέλιξη
Συγκεντρωτικά, η δημογραφική εξέλιξη του οικισμού σύμφωνα με τις εθνικές απογραφές είναι η εξής:

## Παραπομπές και υποσημειώσεις


## Πηγές
* Αποτελέσματα της Απογραφής Πληθυσμού-Κατοικιών 2011 που αφορούν στο Μόνιμο Πληθυσμό της Χώρας, *Εφημερίδα της Κυβερνήσεως της Ελληνικής Δημοκρατίας*, τχ. 2ο, φ. 3465 (28 Δεκεμβρίου 2012).
* Ε.Σ.Υ.Ε. - Μόνιμος Πληθυσμός της Ελλάδος. Απογραφή 2001, Αθήνα 2004. ISBN 960-86704-8-9.
* Κεντρική Ένωση Δήμων και Κοινοτήτων (ΚΕΔΚΕ) - Ελληνική Εταιρία Τοπικής Ανάπτυξης και Αυτοδιοίκησης (ΕΕΤΑΑ), *Λεξικό Διοικητικών Μεταβολών των Δήμων και Κοινοτήτων (1912-2001)*, Τόμοι Α΄-Β΄, Επιμέλεια έκδοσης: Γιάννης Μπαχάρας, Εκδόσεις ΕΕΤΑΑ, Αθήνα 2002. ISBN 960-7509-47-1. ISBN (SET) 960-7509-46-3.

## Βιβλιογραφία
* 
* Κώστας Ν. Τριανταφύλλου, *Ιστορικόν Λεξικόν των Πατρών*, Τόμος Β΄, Τυπογραφείο Πέτρου Χρ. Κούλη, Πάτρα 1995, Τρίτη Έκδοση, λήμμα Νιφοραίικα.

## Εξωτερικοί σύνδεσμοι
* Ε.Ε.Τ.Α.Α. - Διοικητικές μεταβολές Παραλίας Νιφοραίικων Αχαΐας. eetaa.gr. Ανακτήθηκε: 12/06/2018.
* Ε.Ε.Τ.Α.Α. - Διοικητικές μεταβολές Κοινότητας Νιφοραίικων Αχαΐας. eetaa.gr. Ανακτήθηκε: 13/06/2018.

Κατηγορία:Δήμος Δύμης
Κατηγορία:Δήμος Δυτικής Αχαΐας
Κατηγορία:Παραλίες της Αχαΐας
Κατηγορία:Χωριά της περιφερειακής ενότητας Αχαΐας
Σπουδή στο Κόκκινο

Η ***Σπουδή στο κόκκινο*** (αγγλικά: *A Study in Scarlet*) είναι αστυνομικό μυθιστόρημα του Βρετανού συγγραφέα Άρθουρ Κόναν Ντόυλ, που δημοσιεύτηκε το 1887. Γραμμένο το 1886, το μυθιστόρημα σηματοδοτεί την πρώτη εμφάνιση του Σέρλοκ Χολμς και του δρα Γουάτσον, οι οποίοι θα γινόταν δύο από τους πιο διάσημους χαρακτήρες της λαϊκής φαντασίας. Ο τίτλος του βιβλίου προέρχεται από μία ομιλία που έδωσε ο Χολμς, ένας ερασιτέχνης ντετέκτιβ, στον φίλο και χρονικογράφο του Γουάτσον για τη φύση της δουλειάς του, όπου περιγράφει την έρευνα για τη δολοφονία ως "σπουδή στο κόκκινο": "*Υπάρχει το κόκκινο νήμα του φόνου ανάμεσα στο άχρωμο κουβάρι της ζωής και το καθήκον μας δεν είναι άλλο από το να το ξεμπλέξουμε, να το απομονώσουμε και να φέρουμε στο φως και το παραμικρό εκατοστό του*". 

Όταν δημοσιεύτηκε για πρώτη φορά, η ιστορία και οι κύριοι χαρακτήρες της δεν τράβηξαν ιδιαίτερα την προσοχή του κοινού. Σήμερα είναι γνωστή η ύπαρξη μόνο 11 αντίτυπων του περιοδικού στο οποίο δημοσιεύτηκε για πρώτη φορά η ιστορία, του *Beeton's Christmas Annual* του 1887, τα οποία έχουν μεγάλη αξία. Παρόλο που ο Κόναν Ντόυλ έγραψε 56 σύντομες ιστορίες με τον Χολμς, η *Σπουδή στο κόκκινο* είναι ένα από τα μόλις τέσσερα πλήρους μεγέθους μυθιστορήματά του. Το έργο ακολουθήθηκε από *[[Το σήμα των Τεσσάρων|Το σήμα των τεσσάρων]]*, που δημοσιεύτηκε το 1890. Το *Σπουδή στο κόκκινο* ήταν το πρώτο αστυνομικό μυθιστόρημα, που ενσωμάτωσε τον μεγεθυντικό φακό ως ερευνητικό εργαλείο. 

## Εκδόσεις στα ελληνικά
**Μελετώντας Έναν Φόνο*, μετάφραση: Βαγγέλης Παραμπούκης
**Σπουδή Στο Κόκκινο*, Εκδόσεις Ερατώ, 1999, μετάφραση: Γιώργος-Ίκαρος Μπαμπασάκης
**Οι Περιπέτειες Του Σέρλοκ Χολμς*, 4π Ειδικές Εκδόσεις, 2011

## Παραπομπές


## Εξωτερικοί σύνδεσμοι
*
*Π. Ντ. Τζέιμς, Συζητώντας για το αστυνομικό μυθιστόρημα

Κατηγορία:Μυθιστορήματα του Άρθουρ Κόναν Ντόυλ
Κατηγορία:Μυθιστορήματα με τον Σέρλοκ Χολμς